kõrge veresuhkur 02.06.06 / Endokrinoloogia
Tere, olen mures, kuna eile hakkasid kõhus valud ja pöördusin arsti poole, kus avastati mul sapikivid. Tehti ka kõik analüüsid, kust hiljem ise vaatasin, et veresuhkur on 9, mis pole mul kunagi kõrgem olnud kui 5. Olen ka ülekaaluline. Kas see veresuhhkru tõus võib olla ka kuidagi tingitud nendest sapikividest. Ette tänades
Valu ja põletik (sapikivitõve tavalised tüsistused) on organismile suur stress, mille foonil võib veresuhkur tõepoolest mõnevõrra tõusta. Soovitan sapikividest lahti saada ja edaspidi veresuhkrut aeg- ajalt kontrollida. Ülekaal viitab sellele, et eelsoodumus 2. tüüpi suhkurtõve tekkimiseks on Teil olemas.